છોટાઉદેપુરમાં કોરોનાના અનેક શકમંદ દર્દીઓ મોતને ભેટ્યા હોવાનું કહેવાઈ રહ્યું છે

“પરંતુ બીજા દિવસે વહેલી સવારે હૉસ્પિટલથી ફોન આવ્યો કે તેઓ ગુજરી ગયાં. હૉસ્પિટલ અને સ્ટાફની બેદરકારીના કારણે જ આવું બન્યું છે. તેમણે ભાભીને જોઈતી સારવાર નહોતી આપી. હૉસ્પિટલમાં ઇન્જેક્શન અને ઓક્સિજન નહોતાં.”

બીબીસી ગુજરાતી સાથે વાત કરતાં છોટાઉદેપુર તાલુકાના રહેવાસી વિજયભાઈ રાઠવા પોતાના પરિવાર સાથે બનેલી દુ:ખદ ઘટના વિશે કંઈક આવું જણાવે છે.

વિજયભાઈનાં 42 વર્ષીય ભાભી લીલાબહેન રાઠવાનું છોટાઉદેપુરની સિવિલ હૉસ્પિટલમાં સારવાર દરમિયાન 2 મેના રોજ મૃત્યુ થયું હતું.

વિજયભાઈ જણાવે છે કે તેમનાં ભાભીના દેહાંત પછી ગામના લોકો હવે સિવિલ હૉસ્પિટલમાં સારવાર લેવા જતા ખચકાય છે. તેમને લાગે છે કે સિવિલમાં જઈશું તો યોગ્ય સારવારના અભાવે અમારું પણ મૃત્યુ નીપજશે. તેથી ઘણા લોકો ઘરે જ ખાનગી ડૉક્ટર પાસેથી દવા લઈને કામ ચલાવી રહ્યા છે. પરંતુ તેમાંથી ઘણા લોકો કમનસીબે ઘરે સારવાર લેવાના કારણે મૃત્યુ પામી રહ્યા છે.

પાછલા અમુક દિવસોમાં છોટાઉદેપુર જિલ્લામાં કોરોના જેવાં લક્ષણો ધરાવતાં અનેક લોકોનાં ઘરે મૃત્યુ થયાં હોવાનું જાણવા મળ્યું છે. 

સરકારી ચોપડે કોરોનાથી મૃત્યુ પામેલાં દર્દીઓ જેટલાં મૃત્યુ આ જિલ્લામાં દરરોજ નોંધાઈ રહ્યાં હોવાની રાવ ઊઠી છે. 

સ્થાનિક આગેવાનો અને સમાજસેવકોના મતે જિલ્લામાં દરરોજ કોરોનાની સારવારના અભાવે અનેક લોકો મૃત્યુ પામી રહ્યા છે. 

જે પૈકી કેટલાક એવા પણ છે જેઓ સરકારી હૉસ્પિટલમાં દાખલ થયા હોય પરંતુ સારવારના અભાવના ડર અને જાગૃતિના અભાવને કારણે હૉસ્પિટલમાંથી પાછા ઘરે આવીને મૃત્યુ પામી રહ્યા છે.

જોકે, નિષ્ણાતો આ જાગૃતિના અભાવ માટે સરકારી તંત્રને જ જવાબદાર ઠેરવે છે.

આ અંગે વધુ વિગતો જાણવા માટે બીબીસી ગુજરાતી આ સમસ્યા સામે ઝઝૂમી રહેલા કેટલાક લોકો સાથે વાત કરવાનો પ્રયાસ કર્યો હતો.

કોરોનાનાં લક્ષણોવાળા સેંકડો દર્દીઓ ઘરે જ દમ તોડી રહ્યા છે?

છોટાઉદેપુરના આદિવાસીઓની અપૂરતી સારવારની ફરિયાદ

“છોટાઉદેપુર જિલ્લાના ક્વાંટ તાલુકાનાં અમુક ગામ એવાં છે જ્યાં દરરોજ એક વ્યક્તિ મૃત્યુ પામી રહી છે. માત્ર પાછલા સાત દિવસમાં જ અમે નોંધેલાં ગામોમાં જ 63 મૃત્યુ થઈ ચુક્યાં છે.  તેમને કોરોના હતો કે કેમ? એ હજુ સ્પષ્ટ નથી. પરંતુ એટલું સ્પષ્ટ છે કે તેમને તાવ હતો, શરીરમાં પીડા હતી અને મૃતકો પૈકી ઘણાને ખાંસીની સમસ્યા હતી. જે મોટા ભાગે કોરોનાનાં જ લક્ષણો છે.”

“અમારા... \n\nમને ઉપરના લેખ માટે સારું શીર્ષક આપો.
છોટાઉદેપુરમાં કોરોનાનો કેર : ગુજરાતના આદિવાસીઓ સારવારના અભાવે ઘરે જ દમ તોડી રહ્યા છે?